Tere.  Vastusena teie kirjale  tahaksin öelda, et kuigi meie tänapäevases toidus leidub lisaaineid, mis võivad tetud juhtudel organismile kahjulikult mõjuda, peaks kombineeritud segatoit enamikel juhtudel olema ja jääma siiski esmaseks allikas, mis katab meie organismi vajadused erinevate toitainete-vitamiinide-mineraalainete osas. Piisava huvi korral antud teema suhtes kui ka oma tervise suhtes on vastav info kõigile kättesaadav ning ka toidulettidel olev valik on tänapäeval küllaldane, et saadaolevast kombineerida tasakaalukas, enda  vajadustele vastav menüü. Viimase osas saab nõu küsida ju ka spetsialistidelt. Sageli on aga nii teadmatus kui ka sisseharjunud ebaterved eluviisid põhjuseks, miks tekivad tervisehädad ning sealjuures ka ülekaal. Katmaks tekkinud puudujääke olen tõepoolest teatud juhtudel soovitanud toidulisandite tarvitamist. Oma mäletamist mööda kirjas mainitud preparaati aga välisriikidest tuua pole palunud. Võttes kirja kokku - mistahes toidulisandid võivad olla abimeheks probleemide lahendamisel, kuid selle kõrval tuleb  alati läbi analüüsida ja vajadusel muuta senist menüüd ning vahel ka eluviisi. Ehk teisisõnu: nii palju kui vajalik ja nii vähe kui võimalik.  Heade soovidega, dr.Ehala